OBRAZLOŽENJE 
NACRTA PRIJEDLOGA IZMJENA I DOPUNA PRAVLINIKA O PROVEDBI POSTUPAKA JEDNOSTAVNE NABAVE U ŠKOLI
 


Uprava za politiku javne nabave Ministarstva gospodarstva, objavila je krajem srpnja 2026. godine Smjernice za provedbu postupaka jednostavne nabave. Najvažnija uputa se odnosi na pravnu zaštitu u jednostavnoj nabavi.
 
Unatoč tome što zakonska odredba o pravu na prigovor u postupcima jednostavne nabave za sve naručitelje glasi jednako nakon objave smjernica proizlazi da put pravne zaštite nije isti za sve naručitelje.
 
Naime, smjernicama je napravljena značajna razlika između naručitelja koji su 𝐉𝐚𝐯𝐧𝐨𝐩𝐫𝐚𝐯𝐧𝐚 𝐭𝐢𝐣𝐞𝐥𝐚 𝐢 𝐩𝐫𝐮ž𝐚𝐭𝐞𝐥𝐣𝐢 𝐣𝐚𝐯𝐧𝐢𝐡 𝐮𝐬𝐥𝐮𝐠𝐚 (škole i sl.) i 𝐎𝐬𝐭𝐚𝐥𝐢h 𝐧𝐚𝐫𝐮č𝐢𝐭𝐞𝐥𝐣a (𝐭𝐫𝐠𝐨𝐯𝐚č𝐤𝐚 𝐝𝐫𝐮š𝐭𝐯𝐚, 𝐣𝐚𝐯𝐧𝐞 𝐮𝐬𝐭𝐚𝐧𝐨𝐯𝐞 𝐬 𝐩𝐫𝐢𝐯𝐚𝐭𝐧𝐨𝐩𝐫𝐚𝐯𝐧𝐢𝐦 𝐮𝐬𝐭𝐫𝐨𝐣𝐬𝐭𝐯𝐨𝐦 𝐢 𝐬𝐥.) na način kako slijedi:
 
a)      𝐉𝐚𝐯𝐧𝐨𝐩𝐫𝐚𝐯𝐧𝐚 𝐭𝐢𝐣𝐞𝐥𝐚 𝐢 𝐩𝐫𝐮ž𝐚𝐭𝐞𝐥𝐣𝐢 𝐣𝐚𝐯𝐧𝐢𝐡 𝐮𝐬𝐥𝐮𝐠𝐚 (č𝐥. 156. 𝐙𝐔𝐏-𝐚)
Prigovor se podnosi čelniku tijela sukladno čl. 156. ZUP-a. Rješenje o prigovoru donosi se u upravnom postupku, ukoliko naručitelj usvoji prigovor i donese novu odluku o odabiru, važno je voditi računa da i na takvu odluku ponuditelji iz istog postupka imaju pravo na pravnu zaštitu putem prigovora kako je prethodno pojašnjeno, budući Rješenje o prigovoru  predstavlja upravni akt protiv njega je dopušteno pokretanje upravnog spora pred nadležnim upravnim sudom. 
b)      Ovlast odlučivanja o prigovoru ne može se prenijeti na drugu osobu već o prigovoru izričito odlučuje čelnik tijela odnosno odgovorna osoba naručitelja, to je već navedeno i izrijekom određeno ZUP-om i potvrđeno sudskom praksom.
 
c)       𝐎𝐬𝐭𝐚𝐥𝐢 𝐧𝐚𝐫𝐮č𝐢𝐭𝐞𝐥𝐣𝐢 (𝐭𝐫𝐠𝐨𝐯𝐚č𝐤𝐚 𝐝𝐫𝐮š𝐭𝐯𝐚, 𝐣𝐚𝐯𝐧𝐞 𝐮𝐬𝐭𝐚𝐧𝐨𝐯𝐞 𝐬 𝐩𝐫𝐢𝐯𝐚𝐭𝐧𝐨𝐩𝐫𝐚𝐯𝐧𝐢𝐦 𝐮𝐬𝐭𝐫𝐨𝐣𝐬𝐭𝐯𝐨𝐦 𝐢 𝐬𝐥.)

Ovdje nema jednog modela. Način podnošenja i rješavanja prigovora te daljnji put pravne zaštite uređuju se internim aktima i propisima koji uređuju ustrojstvo i poslovanje pojedinog naručitelja. Prigovor se podnosi odgovornoj osobi ili drugom nadležnom tijelu određenom internim aktima.
 
Uprava za politiku javne nabave Ministarstva gospodarstva navodi da je cilj ovih Smjernica uputiti naručitelje kako uskladiti opći akt za provedbu postupaka jednostavne nabave s izmjenama i dopunama ZJN 2016, odnosno objasniti na što naručitelji moraju obratiti pozornost prilikom donošenja svojih općih akata kako bi uređenje pravila, uvjeta i postupaka jednostavne nabave bilo sukladno odredbama ZJN 2016 te pridonijeti jačanju transparentnosti, integriteta i učinkovitom upravljanju korupcijskim rizicima u području javne nabave.

